משרד התעשייה, המסחר והתעסוקה
ועדת המכרזים
מכרז מס' 31/11
אספקת שירותי One Stop Center מרכז למתן שירותים כוללניים לאנשי צד"ל לשעבר
 

משרד התעשייה, המסחר והתעסוקה, פונה לקבלת הצעות להקמת מרכז טיפולי על בסיס הכל תחת קורת גג אחת עבור אנשי צד"ל לשעבר שיספק את מלוא השירותים במטרה לעמוד ביעד של שילוב אוכלוסיית צד"ל לשעבר בחיי החברה הישראלית כמפורט במסמכי המכרז.
א.         תחילת מתן שרות על-ידי הזוכה מיד עם גמר הליכי המכרז או עפ"י החלטת המשרד.
ב.         משך ההתקשרות הינה לשנה עם אופציה למשרד בלבד להארכה, בארבע שנים נוספות, שנה בכל פעם.
ג.          עיקרי תנאים מוקדמים להשתתפות במכרז (תנאי סף) נוסח מלא מופיע במכרז:
            1.         על המציע לצרף להצעתו אישור לפי חוק עסקאות גופים ציבוריים (אכיפת ניהול חשבונות ותשלום חובות מס) תשל"ו-1976 והתיקונים לו של פקיד מורשה, רואה חשבון או יועץ מס, או אישור ממוחשב מאתר האינטרנט של רשות המיסים המעיד שהמציע מנהל פנקסי חשבונות על פי פקודת  מס הכנסה (נוסח חדש) וחוק מס ערך מוסף תשל"ו-1975 או שהוא פטור מלנהלם  ושהוא נוהג לדווח לפקיד שומה על הכנסותיו וכן מדווח למנהל מס ערך מוסף על עסקאות שמוטל עליהן מס לפי חוק מס ערך מוסף.
            2.         מציע שהוא חברה או חברת חוץ אינו רשום ברישומי רשם החברות כחברה מפרה ולאנשי נשלחה לו התראה כאמור בסעיף 362א' לחוק החברות התשנ"ט-1999 (להלן: "חוק החברות") על היותן חברה מפרה. "חברה מפרה" לעניין סעיף זה היא חברה או חברת חוץ שהפרה חובה לשלם אגרה או תשלומים אחרים שהיא חייבת בתשלומם לפי סעיף 44(6) לחוק החברות או כחברה שהפרה חובה להגיש דו"ח לפי הוראות סעיפים 141  או 348 לחוק החברות.
            3.         ערבות בנקאית אוטונומית או ערבות מחברת ביטוח ישראלית (חתומה ע"י החברה עצמה) שברשותה רישיון לעסוק בביטוח על-פי החוק – לפקודת משרד התעשייה, המסחר והתעסוקה, על שם המציע – בשיעור של --.49,000 ₪ בתוקף עד ליום 11.10.2011.
            4.         על המציע להיות בעל ניסיון קודם של 3 שנים לפחות במהלך 5 השנים האחרונות שקדמו למועד האחרון להגשת הצעות למכרז זה בביצוע השמה תעסוקתית.
            5.         כוח אדם
המציע יעמיד לצורך ביצוע העבודה נשוא מכרז זה צוות כח-אדם, הכולל: מנהל מרכז,  מנחה צוות מקצועי (אחד לפחות) 4 מנהלי טיפול (לפחות) ומנהל מיחשוב, אשר מתקיימים בהם כל דרישות הניסיון וההשכלה המפורטות להלן (במצטבר):
                        1.         מנהל מרכז
                                    1.1       בעל תואר אקדמי שני (לפחות)  ממוסד אקדמי מוכר ע"י משרד החינוך באחד או יותר מהתחומים הבאים: מדעי החברה, מינהל עסקים, כלכלה.
                                    1.2       בעל ניסיון מוכח של 5 שנים לפחות במהלך 7 השנים האחרונות שקדמו למועד האחרון להגשת הצעות למכרז זה, בניהול ובהנחיית צוות עובדים, עליו להכיר את הערכים והתרבות של אוכלוסיית היעד. ובעל ניסיון של 3 שנים לפחות במהלך 7 השנים האחרונות בהשמת עובדים בשוק העבודה.
                        2.         מנחה צוות מקצועי –
                                    2.1       בעל תואר ראשון (לפחות) ממוסד אקדמי מוכר על-ידי משרד החינוך באחד מהתחומים הבאים: מדעי החברה, עבודה סוציאלית, פסיכולוגיה. 
                                    2.2       בעל ניסיון קודם מוכח של 3 שנים לפחות. במהלך 7 השנים האחרונות שקדמו למועד האחרון להגשת הצעות למכרז זה, בניהול והדרכת צוות עובדים, בעל ניסיון קודם של 3 שנים לפחות במהלך 7 השנים האחרונות בתחום ההשמה בעבודה, אבחון תעסוקתי, בעל יכולת טובה ביצירת קשר ועבודת צוות.
                        3.         מנהלי טיפול – (4 לפחות)
                                    3.1       בעל תואר ראשון (לפחות) ממוסד אקדמי מוכר על-ידי משרד החינוך באחד מהתחומים הבאים: מדעי החברה, מינהל עסקים, כלכלה. 
                                    3.2       בעל ניסיון קודם מוכח של 3 שנים לפחות במהלך 10 השנים האחרונות שקדמו למועד האחרון להגשת הצעות למכרז זה, בעבודה טיפולית. עליו להכיר את הערכים  והתרבות של אוכלוסיית היעד. ובעל ניסיון של 3 שנים לפחות במהלך 7 השנים האחרונות בהשמת עובדים בעבודה בשוק החופשי. מכוון מטרה, עם יכולת טובה ביצירת קשר. 
                        4.         מנהל מיחשוב – 
                                    4.1       בעל תואר אקדמי ראשון לפחות ממוסד אקדמי מוכר ע"י משרד החינוך, בתחומי המחשב. 
                                    4.2       בעל ניסיון מוכח של 3 שנים לפחות  במהלך 7 השנים האחרונות שקדמו למועד האחרון להגשת הצעות במכרז זה, בהפעלת מערכת מיחשוב הפועלת ברשת עם גורמים חיצוניים והכוללת מאגר מידע, ומערכת אבטחה כנדרש לפי מכרז זה, וכן בעל ניסיון מוכח של 3 שנים לפחות במהלך 7 השנים האחרונות בהקמתה ובהטמעתה של מערכת  מיחשוב ומאגר מידע בהיקף ומהסוג הנדרש במכרז זה.
            6.         מבנה – לרשות המציע מבנה הממוקם בעיר נהרייה אשר בבחינת תנאיו הפיזיים מסוגל לספק את השירות כנדרש במפרט המכרז על נספחיו.
            7.         המציע שילם את הסכום הנקוב תמורת השתתפותו במכרז עד למועד האחרון להגשת הצעות במכרז.
ד.         מסמכים שעל המציע לצרף להצעתו, לצורך הוכחת עמידתו בתנאי הסף
            1.         במידה והמציע תאגיד – תעודת רישום תאגיד
            2.         אישור ניהול תקין מרשם העמותות, במידה והמציע עמותה רשומה.
            3.         התחייבות חתומה בדבר העסקת עובדים זרים כדין ותשלום שכר מינימום לפי חוק עסקאות גופים ציבוריים.
            4.         הצהרת המציע כי שילם בקביעות בשנה האחרונה לכל עובדיו כמתחייב מחוקי העבודה, צווי הרחבה וכו', וכי ישלם כנ"ל במהלך כל תקופת ההתקשרות.
            5.         התחייבות המציע לעמוד בכל הדרישות במפרט ללא יוצא מן הכלל.
            6.         אישור  מעורך דין על התחייבות המציע לעשות שימוש אך ורק בתוכנות מחשב מורשות. 
            7.         הצהרה חתומה על ידי המציע וכל אחד מהצוות המוצע לעסוק בתחום מכרז זה בדבר שמירת סודיות.
            8.         מסמכים מהם עולה כי לרשות המציע מבנה הממוקם בעיר נהרייה אשר בבחינת תנאיו הפיזיים מסוגל לספק את השירות כנדרש במפרט המכרז על נספחיו. 
            9.         על המציע שהוא חברה או חברת חוץ לצרף להצעתו  נסח חברה עדכני של רשם התאגידים הניתן להפקה דרך אתר האינטרנט של רשות התאגידים שכתובתו
www.justice.gov.il/MOJHeb/RashamHachvarot בלחיצה על הכותרת "הפקת נוסח חברה".
            10.       קבלה בדבר תשלום עבור מסמכי המכרז, יודגש כי הקבלה אינה ניתנת להעברה.
ניתן לעיין במסמכי המכרז ללא תשלום הן במשרדנו בכתובת הר"מ והן באתר האינטרנט – ניתן להוריד את המכרז ללא תשלום מאתר האינטרנט של המשרד שכתובתו: www.moital.gov.il  תחת הכותרת "שירותים נבחרים - "מכרזים" אך הגשת הצעה מחייבת תשלום עבור  מסמכי המכרז.
את חומר המכרז ניתן לקבל גם במשרדי יחידת המכרזים, משרד התעשייה, המסחר והתעסוקה, רח' בנק ישראל 5, קריית הממשלה, ירושלים, קומה 4, חדר 4147, טלפון 02-6662600/1  בין השעות
9:00 – 15:00 כנגד הצגת טופס הפקדה מקורי ע"ס --.500 ₪ (שלא יוחזר) מבנק הדואר, סניף 001 לחשבון מס' 31514 לטובת משרד התעשייה, המסחר והתעסוקה, או תשלום באמצעות אתר האינטרנט בכתובת הנ"ל.
שאלות והבהרות בכתב בלבד לפקס מס' 02-6662937 עד לתאריך 23.6.2011  שעה 12:00 למר מיכאל אלאלוף, יש לוודא אישור קבלת הפקס בטלפון מס' 02-6662600/1.
תשובות יפורסמו באתר האינטרנט בכתובת הנ"ל החל מתאריך 3.7.2011.
התשובות לשאלות מהוות חלק בלתי נפרד ממסמכי המכרז.
על המציע להגיש הצעתו בשלושה עותקים כנדרש במכרז לתיבת המכרזים במשרד התעשייה, המסחר והתעסוקה, רח' בנק ישראל 5, קריית הממשלה, ירושלים, בקומת הכניסה ליד המעליות ע"ג התיבה רשום "משרד התעשייה, המסחר והתעסוקה".
המועד האחרון להגשת ההצעות למכרז ביום  חמישי, י"ב תמוז התשע"א– 14.7.2011 עד השעה 12:00.
למען הסר ספק, מובהר כי במקרה של סתירה או אי התאמה בין נוסח המודעה לבין מסמכי המכרז האמור במסמכי המכרז גובר.
כתובתנו באינטרנט www.moital.gov.il
מוקד פניות ציבור תמ"ת  1-800-20-11-80
